इलेक्ट्रानिक और कंप्यूटर कचरे
वैद्युतिक अपशिष्ट या ई-कचरा आधुनिक समय की एक गम्भीर समस्या है। वर्तमान समय में विज्ञान और प्रौद्योगिकी के क्षेत्र में काफी कार्य रहे है। इसके फलस्वरूप आज नित नए-नए उन्नत तकनीक वाले वैद्युतिक यन्त्रों का उत्पादन हो रहा है। जैसे ही बाजार में उन्नत तकनीक वाला उत्पाद आता है, वैसे ही पुराने यन्त्र बेकार पड़ जाते हैं। इसी का परिणाम है कि आज कंप्यूटर, लैपटॉप, मोबाइल फोन, दूरदर्शन, रेडियो प्रिण्टर, आइपैड आदि के रूप में ई-कचरा बढ़ता जा रहा है। यह अत्यन्त चिन्ताजनक विषय है कि ई-कचरे का निपटान उस दर से नहीं हो पा रहा है, जितनी तीव्रता से यह उत्पन्न हो रहा है। इससे पर्यावरण के लिए गंभीर समस्या उत्पन्न हो गई है, क्योंकि वैद्युतिक यंत्रों में आर्सेनिक, कोबाल्ट, पारा, बैरियम, लिथियम, सीसा आदि क्षतिकारक अवयव होते हैं। इन्हें खुले में जलाना या मिट्टी में दबाना अत्यंत विपज्जनक हो सकता है। इससे कर्कट जैसी गम्भीर रोगों का संकट कई गुणा बढ़ गया है। अब समय आ गया है कि ई-कचरे के उचित निपटान और पुनर्चक्रण पर ध्यान दिया जाए, अन्यथा पूरा विश्व शीघ्र ही ई-कचरे का ढेर बन जाएगी। इसके लिए विकसित देशों को विकासशील देशों के साथ अपनी तकनीकों को साझा करना होगा। इस समस्या से निपटने के लिए पूरे विश्व को एक होना चाहिए।